stanford-oval/wikipedia huggingface dataset:
Fredrika Wilhelmina Carstens
Henkilöhistoria > Itsenäisenä liikenaisena

Aviomiehen kuoltua Carstens jäi lapsineen vaikeaan taloudelliseen asemaan, sillä kuolinpesä joutui konkurssiin. Oikeudenkäynnin avulla Carstens sai pelastetuksi kaksi isälleen kuulunutta taloa Porvoosta. Sinne Carstens perheineen muutti asumaan ja antoi huoneita vuokralle. Lisäksi hän sai 61 ruplan ja 50 kopeekan keisarillista leskeneläkettä. Liiketoimien ohella Carstens harjoitti hyväntekeväisyyttä ja ilmoitti 1850-luvulla hyväntekeväisyysjuhlistaan lehdissä omalla nimellään, mitä paheksuttiin suuresti. Perinteisempi ja hyväksytympi tapa oli esiintyä nimettömän rouvasyhdistyksen takana. Carstensin järjestämät hyväntekeväisyystapahtumat tuottivat kuitenkin runsaasti varoja.
Carstens omisti jonkin aikaa Koskenkylän kartanon, jonka ostamisen aiheuttamista veloista hän ei kuitenkaan pystynyt suoriutumaan. Itsenäisenä leskenä Carstens piti myös sahaliikettä, joka sekin kaatui velkoihin. Vuonna 1869 Suomen sotilasviraston leski- ja orpokassa myönsi ”ent. Alaluutnantin – – Kaarle Adolf Otto Carstens'in leskelle Wilhelmina Fredrika Carstens ja turvattomalle tyttärelle Hilda Aurora Wilhelmina Carstens, yhteisen täyden pensionin [eläkkeen]”, joka oli 288 markkaa. Carstens lomaili kesäisin Hauholla jo ennen kuin tapa tuli yleiseksi säätyläispiireissä.
Wilhelmina Carstens eli suhteellisen vanhaksi, sillä hän kuoli vasta 1888. Suomalainen Wirallinen Lehti muisti häntä 18. huhtikuuta seuraavalla muistokirjoituksella:
»Tämän kuun 12 p. kuoli täällä luutnantin leski Fredrika Wilhelmina Carstens, syntyisin Stichaeus, 79 vuoden iässä. Rouva Carstens-vainaja oli Suomen ensimmäinen romaanikirjoittaja nainen. Hänen kynästään lähti nimittäin v. 1840 suurenlainen romaani nimellä ”Murgrönan”.»
Muistosanoista huolimatta Murgrönan jäi pitkäksi aikaa unohduksiin. Esimerkiksi kirjallisuushistoriat eivät maininneet tätä ensimmäistä suomalaista romaania tai sen kirjoittajaa. Vasta 1900-luvun loppupuolella feministinen kirjallisuudentutkimus nosti Murgrönanin uudelleen esiin muiden varhaisten naisten kirjoittamien romaanien ohella. Murgrönan ilmestyi suomeksi toukokuussa 2007 nimellä Muratti Faros-kustannuksen julkaisemana.
Teokset

Murgrönan, G.O. Wasenius, 1840
Muratti (suom. Eeva-Liisa Järvinen, Faros 2007)
Aiheesta muualla

Vapaasti ladattavia Fredrika Wilhelmina Carstensin e-kirjoja Projekti Lönnrotilta
Yle Elävä arkisto - Heidi Grönstrand: Kirjeistä kirjaksi.
Murgrönan digitoituna Kansalliskirjaston kokoelmissa.
Murgönan (Arkistoitu – Internet Archive).
Kirjastot.fi: Fredrika Wilhelmina Carstens
Antti Kuronen

| Antti Kuronen> Henkilötiedot |
| --- | --- |
Syntynyt: 1970 (ikä 53–54)
Kansalaisuus:  suomalainen
Ammatti:  toimittaja
Toimittaja
Maa:  Suomi
Media:  lehdistö
Erikoistuminen:  kirjeenvaihtaja
Tutkinnot:  Åbo Akademi
Televisio:  Yleisradio
Palkinnot
  Sadankomitean Rauhanpalkinto (2019)  Vuoden journalisti (2019)  
Antti Kuronen (s. 1970) on suomalainen toimittaja. Hän on työskennellyt Ylen kiertävänä ulkomaankirjeenvaihtajana ja on tehnyt reportaaseja suomeksi ja ruotsiksi muun muassa Euroopan pakolaiskriisistä, sota- ja konfliktialueilta: Ukrainan sodasta ja Lähi-idästä sekä Syyriasta, al-Holin pakolaisleiriltä, jossa hän oli ensimmäisenä suomalaisena toimittajana. Hän raportoi paikan päältä myös Venäjän Ukrainaan kohdistamaa hyökkäystä keväällä 2022.
Antti Kuronen opiskeli Turussa valtiotieteitä ja journalistiikkaa. Ennen journalistin uraansa hän työskenteli 2000-luvun taitteessa muutaman vuoden it-alan startup-yrityksessä.
Kuronen on ohjannut Ylen Ulkolinja -sarjan tv-dokumentin Naiskaupan ytimessä, joka esitettiin 7. helmikuuta 2019 Yle TV1 -kanavalla. Dokumentissa käsitellään ihmiskauppiaita, jotka käyttävät hyväksi naisia ja tyttöjä lähettämällä heitä Nigeriasta Italiaan prostituoiduiksi.
Kuroselle myönnettiin vuonna 2019 Sadankomitean rauhanpalkinto ja Suomenruotsalaisten kansankäräjien omatuntopalkinto. Vuonna 2020 hän sai Suuren journalistipalkinnon vuoden parhaana journalistina. Eurooppalainen Suomi ry valitsi Kurosen Vuoden eurooppalaiseksi 2022. Joulukuussa 2022 Journalistiliitto palkitsi hänet Sananvapauden kunniastipendillä ja Sananvapauden miekalla.
Aiheesta muualla

Ihmisiä Ylen Uutisten takana: lähikuvassa ulkomaantoimittaja Antti Kuronen Yle Areena – Yle Uutiset 60 vuotta.  2.9.2019. Viitattu 9.3.2020.
Toivomus: Antti Kuronen (Ira Hammermannin haastateltavana) Yle Areena.  20.9.2020 . Viitattu 22.3.2022. (ruotsiksi)
Suuri Journalistipalkinto -voittajat julki – Vuoden toimittaja on Ylen Antti Kuronen: "Ei voi olla parempaa duunia" MTV3 Uutiset.  11.3.2020. Viitattu 23.2.2022.
Sadankomitean Rauhanpalkinto toimittaja Antti Kuroselle Sadankomitea . Suomen Sadankomitea ry. Viitattu 23.4.2020.
Kuronen, Antti: Yle Syyriassa: Al-Holin naisista vain yksi ei halua palata Suomeen Yle Uutiset.  29.1.2020. Viitattu 9.3.2020.
Luettelo metallimusiikin termeistä

Luettelo metallimusiikin termeistä sisältää erilaisia metallimusiikkiin liittyviä termejä ja käsitteitä.
Bay Area thrash metal

Bay Area thrash metal on yleisnimitys thrash metalille, joka on lähtöisin San Francisco Bayn eli Bay Areaksi kutsutulta alueelta. Se on muodostunut käsitteeksi jo 1980-luvulla. Bay Area thrash -yhtyeitä ovat esimerkiksi Exodus, Megadeth, Metallica ja Testament.
Cock rock

Myöhäisellä 1960-luvulla syntynyt rock-musiikin genre, joka korostaa miehistä seksuaalisuutta. Ei tule sekoittaa termiin "kikkelihevi", jolla viitataan vasta 1980-luvulla syntyneeseen power metaliin.
Extreme metal

Extreme metal suom. äärimetalli on yleisnimitys metallimusiikin raskaimmille tyylisuunnille. Se ei siis ole varsinaisesti oma tyylilajinsa, vaan niputtaa yhteen monta metallin alagenreä yhteen. Merkittäviä extreme metal -tyylilajeja ovat thrash metal, death metal, black metal ja doom metal.
Hevari

Hevarit ovat metallimusiikin kuuntelijoita. Yleensä hevareihin liitetään tummiin pukeutuminen, pitkät hiukset sekä nahkavaatteiden käyttö. Tyypillisin stereotypia hevarista löytyy ehkäpä Kummelin Speedy ja Saku -sketsistä.
New Wave of British Heavy Metal

New Wave of British Heavy Metal (lyh. NWOBHM) on 1970-luvulla Isossa-Britanniassa punkin aikakaudella syntynyt heavy metal -musiikin tyylilaji, jonka keulakuvia olivat Iron Maiden, Judas Priest, Praying Mantis ja Samson. Nykyään tunnetuin tyylin edustaja lienee Iron Maiden.
Power metal

Power metal on nopeaa ja melodista metallimusiikkia, jossa yleisiä elementtejä ovat muun muassa tuplabasarin käyttö ja laulajan korkea lauluääni. Useat tyylilajin eturivin yhtyeistä ovat eurooppalaisia. Power metal on suosittua myös Japanissa ja Etelä-Amerikassa.
Tilutus

Tilutus viittaa sähkökitaran hyvin nopeaan soittamiseen.
Underground metal

Underground metal ei ole oma tyylilajinsa, vaan termiä käytetään kuvaamaan metallimusiikkia, joka ei ole ns. "noussut pinnalle" eli tullut suuren yleisön tietoisuuteen. Lähes jokainen uraansa aloitteleva yhtye on tietyssä mielessä "underground", mutta yleisesti termiä underground metal käytetään kuvaamaan vain erityisen perehtyneiden musiikinkuuntelijoiden suosikkiyhtyeitä, jotka eivät ole nousseet valtavirran suosioon.
Erkki Ahonen

| Erkki Ahonen |
| --- | --- |

Henkilötiedot
Syntynyt: 8. tammikuuta 1932 Kiuruvesi
Kuollut: 17. syyskuuta 2010 (78 vuotta) Turku
Kansalaisuus:  suomalainen
Ammatti:  kirjailija
Lapset:  Mari Velin
Kirjailija
Tuotannon kieli: suomi
Esikoisteos:  runokokoelma Hyppy (1960) romaani Tänään ei paljon tapahdu (1961)
Palkinnot
 Valtion kirjallisuuspalkinto 1968 
Aiheesta muualla
users.abo.fi/eahonen
Löydä lisää kirjailijoitaKirjallisuuden teemasivulta
Erkki Paavali Ahonen (8. tammikuuta 1932 Kiuruvesi – 17. syyskuuta 2010 Turku) oli suomalainen kirjailija, jonka tuotantoon kuuluu proosaa ja runoutta. Ahonen kuvasi rehevästi ihmisiä ja suomalaista ympäristöä. Ahonen voidaan luokitella psykologisen realismin edustajaksi, jonka aiheena oli etenkin miehen mielenmaisema. Teosten rohkeassa esitystavassa voi nähdä myös modernismin vaikutusta. Ahosen pääteos oli vuonna 1965 ilmestynyt filosofinen romaani Kiviä vuoret. Hän sai valtion kirjallisuuspalkinnon 1968.
Tieteiskirjallisessa tuotannossaan, romaaneissa Paikka nimeltä Plaston (1968), Tietokonelapsi (1972) ja Syvä matka (1976), Ahonen pohti ihmisen ja tekniikan suhdetta sekä ihmisen muuttumista suuren tieteellisen kehityksen hetkellä. Muun muassa Kai Ekholmin mukaan Erkki Ahonen oli suomalaisista tieteiskirjailijoista ainoa, jolla on ollut ”sellainen luonnontieteellinen näkemys ja kyky synteesiin, jolle syvällinen tieteisromaani voi perustua”.
Elämä ja teokset

Ahosen vanhemmat olivat uskonnollishenkisiä maanviljelijöitä Kiuruvedellä. Kuvataiteilija Eino Ahonen on hänen veljensä. Ahonen valmistui humanististen tieteiden kandidaatiksi Turun yliopistosta vuonna 1958 ja toimi ennen kirjailijaksi ryhtymistään kansakoulunopettajana Pohjois-Savossa. Runoilija Mari Velin on yksi Erkki Ahosen viidestä lapsesta. Ahosen perhe muutti vuonna 1963 Vaskijärvelle nykyiseen Karkkilaan, jossa he asuivat 1980-luvulle asti.
Elämä ja teokset > Hypystä Paperihanskoihin

Erkki Ahosen esikoisteos oli vuonna 1960 ilmestynyt runokokoelma Hyppy. Tyyliltään kurinalaiset ja pelkistetyt runot saivat kriitikoilta hyvän vastaanoton. Seuraavana vuonna ilmestyi romaani Tänään ei paljon tapahdu, joka kuvasi Kiuruveden seudun elämää. Teosta kiitettiin elävästä ja tarkasta ihmiskuvauksesta. Ensimmäisten teosten myönteinen palaute rohkaisi Ahosta ryhtymään päätoimiseksi kirjailijaksi. Ahosen toinen romaani Kyyditys (1962) sijoittui 1930-luvulle Lapuan liikkeen aikaan. Kolmas romaani Kuuma koira (1963) kuvasi 18-vuotiaan suomalaisen koulupojan matkaa Ruotsissa. Myös eroottista kuvausta sisältävä kirja oli eräänlainen beat-romaani. Vuonna 1965 ilmestyi Kiviä vuoret, joka kuvasi Jeesukseksi tunnistettavissa olevan hahmon lapsuutta ja nuoruutta ajanlaskun alun Palestiinassa. Teos ei ole niinkään uskonnollinen kuin filosofinen romaani itseään etsivästä miehestä.
Vuonna 1965 Ahoselta ilmestyi Vierastunti-niminen kirja, joka sisälsi kertomukset Vierastunti ja Jäätä, jotka teoksen alaotsikon mukaan olivat näytelmänmuotoista proosaa. Yhteiskuntakriittinen ja monitulkintainen Jäätä ennakoi Ahosen tieteiskirjoja. Vuonna 1967 Ahonen julkaisi romaanin Paperihanskat. Alaotsikkona oli ”matkan mielentilaa”, mikä tarkoitti matkaa keski-ikäisen kansakoulunopettajan mieleen. Myös tämä ennakoi siirtymistä tieteiskirjallisuuteen, jossa Ahonen sanoi tutkivansa tiedostamisen ja tajunnan ongelmaa.
Ahosen hahmottelema todellisuuskuva

Ahonen edusti tieteiskirjallisuuden filosofista perinnettä. Paikka nimeltä Plaston käsitteli tekniikan ja kulttuurin ongelmia, Tietokonelapsi yhteiskunnallisia kysymyksiä ja Syvä matka pohti tietoisuuden merkitystä todellisuuden käsittämisessä. Ensimmäisissä tieteisromaaneissaan ja Kuumatka-päiväkirjassa Ahonen kehitteli käsityksiään todellisuudesta ja yhteiskunnasta, jotka viimeisessä romaanissa olivat muovautuneet kokonaiseksi malliksi.
Jarmo Aaltosen mukaan Ahonen näkee teknistyvän maailman uhkana inhimillisyyden katoamisen, mikäli tekniikkaa sovelletaan yksipuolisesti vailla arvopäämääriä. Plastonilaisten ja tietokonelapsen tarina osoittaa, että yhteisöllinen ja tunteellinen suhde todellisuuteen muodostaa lopulta ihmisyyden. Plastonissa Ahonen luo tulevaisuudenkuvan, jossa ihmiset ovat taantuneet laumaeläimiksi, jotka eivät piittaa odotettavissa olevasta maailmansa tuhosta. Syvä matka esittää toiveen ihmiskunnan järkiintymisestä, inhimillisen kokonaisuuden laajemmasta huomioon ottamisesta.
Ahosen tieteisteksteissä toistuu ajatus todellisuuden yleisistä rakenteista ja kehityksen säännönmukaisuuksista. Näissä käsitteissä voi nähdä yhtymäkohtia 1970-luvulla vilkkaasti keskusteltuihin aiheisiin: Yrjö Ahmavaaran malleihin yhteiskunnallisen muutoksen kyberneettisestä tutkimuksesta, Thomas Kuhnin käsityksiin paradigmoista ja tieteellisistä vallankumouksista sekä emergenttiin materialismiin. Dialektisen materialismin oppien mukaan aineen eloperäisellä ja yhteiskunnallisella tasolla esiintyy laadullisesti uusia ilmiöitä, jotka eivät ole jäännöksettömästi palautettavissa alemman tason ilmiöihin. Syvän matkan tulevaisuudessa on tultu uudelle laadulliselle tasolle, jolloin yleiset rakenteet ovat avautuneet ihmiselle.
Ahonen näkee luovasti ajattelevat henkilöt tiedostajina, jotka avaavat uusia ajattelun suuntia. Erityisaloihin jakautuneen tieteen mahdollisuuksiin avata uutta hän näytti suhtautuvan varovaisesti. Ilmeisesti Ahosen mielestä tiedostajalla tulee olla avara käsitys todellisuudesta, jotta hän voisi rohkeasti yhdistellä näennäisesti toisistaan riippumattomia asioita. ”Jos lapset syntyisivät sellaisina kuin aikuiset ovat, olisi sivistys heti lopussa.” (Kuumatka, s. 78.)
Ahonen tutki aiheitaan hyvin käsitteellisellä tasolla, minkä vuoksi häntä on sanottu vaikeatajuiseksi kirjailijaksi. Kirjallisen tyylin sijaan sanottava on Ahosella keskeisessä asemassa. Vaikka hän näin etääntyi perinteisestä kaunokirjailijan mallista, häntä on pidetty huomattavan omalajisena ja älyllisesti kiintoisana tekijänä suomalaisessa kirjallisessa kentässä.
Aiheesta muualla

Erkki Ahonen's Home Page.[vanhentunut linkki] (englanniksi, suomeksi)
Luettelo televisiosarjan The Walking Dead hahmoista

The Walking Dead on yhdysvaltalainen kauhudraamasarja, jonka on kehittänyt Frank Darabont. Se perustuu Robert Kirkmanin samannimiseen sarjakuvasarjaan. Seuraavassa luettelossa on lueteltu televisiosarjassa esiintyvät hahmot.
Sivuhenkilöt > Sivuhenkilöitä

| 0 | 1 | 2 |
| --- | --- | --- |
|  IronE Singleton   | … |  Theodore ”T-Dog” Douglas   |
|  Emma Bell   | … |  Amy   |
|  Jeryl Prescott Sales   | … |  Jacqui   |
|  Andrew Rothenberg   | … |  Jim   |
|  Juan Pareja   | … |  Morales   |
|  Adam Minarovich   | … |  Ed Peletier   |
|  Madison Lintz   | … |  Sophia Peletier   |
|  Jane McNeill   | … |  Patricia   |
|  Pruitt Taylor Vince   | … |  Otis   |
|  James McCune   | … |  Jimmy   |
|  Michael Zegen   | … |  Randall   |
|  Lew Temple   | … |  Axel   |
|  Dallas Roberts   | … |  Milton Mamet   |
|  Jose Pablo Cantillo   | … |  Caesar Martinez   |
|  Travis Love   | … |  Shumpert   |
|  Melissa Ponzio   | … |  Karen   |
|  Brighton Sharbino   | … |  Lizzie Samuels   |
|  Kyla Kenedy   | … |  Mika Samuels   |
|  Audrey Marie Anderson   | … |  Lilly Chambler   |
|  Robin Lord Taylor   | … |  Sam   |
|  Jeff Kober   | … |  Joe   |
|  Denise Crosby   | … |  Mary   |
|  Chris Coy   | … |  Martin   |
|  Christine Woods   | … |  Dawn Lerner   |
|  Erik Jensen   | … |  Steven Edwards   |
|  Tyler James Williams   | … |  Noah   |
|  Jordan Woods-Robinson   | … |  Eric Raleigh   |
|  Daniel Bonjour   | … |  Aiden Monroe   |
|  Steve Coulter   | … |  Reg Monroe   |
|  Corey Brill   | … |  Pete Anderson   |
|  Major Dodson   | … |  Sam Anderson   |
|  Austin Abrams   | … |  Ron Anderson   |
|  Michael Traynor   | … |  Nicholas   |
|  Jason Douglas   | … |  Tobin   |
|  Benedict Samuel   | … |  Owen   |
|  Corey Hawkins   | … |  Heath   |
|  Kenric Green   | … |  Scott   |
|  Merritt Wever   | … |  Denise Cloyd   |
|  Christine Evangelista   | … |  Sherry   |
|  Daniel Newman   | … |  Daniel   |
|  Karl Makinen   | … |  Richard   |
|  Logan Miller   | … |  Benjamin   |
|  Matt Lintz   | … |  Henry   |
|  Kerry Cahill   | … |  Dianne   |
|  Jayson Warner Smith   | … |  Gavin   |
|  Deborah May   | … |  Natania   |
|  Sydney Park   | … |  Cyndie   |
|  Thomas Francis Murphy   | … |  Brion   |
|  Sabrina Gennarino   | … |  Tamiel   |
|  Traci Dinwiddie   | … |  Regina   |
|  Brett Butler   | … |  Tammy Rose Sutton   |
|  John Finn   | … |  Earl Sutton   |
|  Dan Fogler   | … |  Luke   |
|  Angel Theory   | … |  Kelly   |
|  Blaine Kern III   | … |  Brandon   |
|  Juan Javier Cardenas   | … |  Dante   |
|  Paola Lázaro   | … |  "Princess"   |
Sivuhenkilöt > Alexandria Safe-Zone

Alexandria Safe-Zone sijaitsee Virginian osavaltiossa, lähellä Washington D.C:tä. Alexandriassa asuu selviytyjiä ja aluetta suojaa vahvat aidat. Aluetta johtivat yhdessä Deanna ja hänen miehensä Reg. Myöhemmin Aaron löytää Rickin ryhmän ja päättää kotiuttaa nämä Alexandriaan. Deannan ja Regin poika Aiden saa surmansa tarvikkeidenhakumatkalla ja myöhemmin humaltunut Pete Anderson viiltää Regiltä vahingossa kurkun auki. Myöhemmin Morgan liittyy Alexandriaan. Haudatessaan Peten ulkopuolelle, Rick ja Morgan löytävät hylätyn louhoksen, jonne on teljetty tuhansia kulkijoita. Rick tajuaa, että juuri tämän takia asukkaat eivät ole joutuneet kohtaamaan ongelmia ja haluaa päästä eroon kulkijoista, koska niiden päästämä meteli houkuttelee lisää. Kulkijoiden karkotus saa takaiskun, kun Wolvesit hyökkäävät Alexandriaan tappaen monta viatonta siviiliä, mutta Carol onnistuu tappamaan kaikki muut Wolvesista. Rickin saapuessa takaisin Alexandriaan, suuri kulkijalaumaa seuraa häntä ja piirittävät Alexandrian. Rick ja muut alkavat vahvistaa aitauksia ja Deanna suunnittelee Alexandrian laajentamista. Joukko kokee takaiskun, kun Wolvesin hyökkäyksen aikana kellotorniin osunut rekka mursi tornin tukirakenteen ja lopulta se kaatuu muurin päälle päästäen samalla lauman Alexandriaan. Deannaa purraan kylkeen ja tämä antaa Alexandrian johtajuuden Rickille. Rick päättää karkottaa kulkijat pois Alexandriasta, koska paikka on heidän kotinsa ja niiden on taisteltava sen eteen. Asukkaat onnistuvat lopulta tappamaan kaikki kulkijat ja aloittavat Alexandrian jälleen rakentamisen. Noin kaksi kuukautta kulkija taistelun jälkeen, Alexandria on kehittynyt. Asukkaat kasvattavat kasveja, muureja on vahvistettu ja vartionti tehostettu. Myöhemmin ryhmä saa kuullaa Pelastajista ja varautuvat hyökkäykseen. Rickin ja muiden lähtiessään Hiltopiin, Gabriel ottaa päävastuun Alexandrian turvallisuudesta. Negan ja Pelastajat yllättivät Rickin ja rangaistukseksi Negan tappoi Abrahamin ja Glennin. Saarnan aikana Negan kertoi että Alexandrialaiset joutuvat luovuttamaan joka viikon välein tarvikkeita. Negan saapuu Alexandriaan ensimmäiselle vierailulle etuajassa. Kun Rick yritti saada selville minne kaksi asetta on piilotettu, hän paljastaa että ei ole enää ryhmän johtaja vaan Negan. Neganin tapettuaan Spencerin ja Aratin tapettuaan Olivian, Rick päättää asettua vihdoin Negania vastaan. Ryhmä valmistautuu sotaa. Kun Darylin suunnitelma tappaa kaikki Pelastajat, jotka olivat saaroksissa kulkijoiden ympäröimänä Turvapaikassa, Pelastajat iskevät Alexandriaan ja tuhoavat sen melkein kokonaan. Hyökkäyksen seurauksena Alexandria joutuu kulkijalauman valtaamaksi. Kaikki asukkaat siirtyvät evakkoon Hiltopiin. Sodan jälkeen, asukkaat tappavat kaikki kulkijat ja aloittavat  rakentamaan Alexandriaa uudestaan.
Sivuhenkilöt > Moralesin perhe

Moralesin perhe koostui hänen vaimostaan Mirandasta, pojastaan Louisesta ja tyttärestään Elizasta. Moralesin perhe lähti omille teilleen. Morales kohtaa Rickin myöhemmin kartanossa. Morales on liittynyt Pelastajiin ja kertoo Rickille heidän ystävyyden olevan ohi. Morales kertoo perheensä kohtalosta. Lopulta Daryl tappaa Moralesin vaikka tämä tiesi kuka hän oli.
Morales (Juan Gabriel Pareja) oli perheen isä. Morales päätti, ettei aio jatkaa Rickin ryhmän kanssa, ja hän lähti perheensä kanssa omille teilleen. Morales palasi takaisin sarjaan kahdeksannella kaudella, jossa hän on liittynyt Pelastajiin. Daryl tappaa Moralesin ampumalla tätä varsijousella päähän.
Miranda Morales (Viviana Chavez-Vega) oli Moralesin vaimo.
Louis Morales (Noah Lomax) oli Moralesin ja Mirandan poika.
Eliza Morales (Maddie Lomax) oli Moralesin ja Mirandan tytär.
Sivuhenkilöt > Samuelsin perhe

Ryan Samuels (Victor McCay) oli perheenisä, joka sai surmansa vankilassa zombiehyökkäyksen aikana. Carol iski Ryania puukolla päähän, jottei hän muuttuisi zombiksi.
Mika Samuels (Kyla Kenedy) oli Ryanin tytär ja Lizzien sisko. Lizzie tappoi Mikan iskemällä tätä puukolla mahaan. Myöhemmin Carol esti Mikan muodonmuutoksen.
Lizzie Samuels (Brighton Sharbino) oli Ryanin tytär ja Mikan sisko. Lizzie tappoi Mikan, koska halusi todistaa, että vaikka Mika olisi zombi on hän silti ihminen. Myöhemmin Carol vei Lizzien ulos katsomaan kukkia ja ampui Lizzietä päähän.
Sivuhenkilöt > Atlantan selviytyjät

Ed Peletier (Adam Minarovich) oli Carolin väkivaltainen aviomies. Ed kuoli kulkijoiden hyökätessä tämän telttaan.
Amy (Emma Bell) oli Andrean sisko, joka kuoli zombien puremaan. Andrea ampui myöhemmin Amya päähän, kun tämä muuttui zombiksi.
Sophia Peletier (Madison Lintz) oli Carolin ja Edin tytär, joka katosi zombien hyökkäyksen aikana. Sophia löytyi Greenen farmilta zombina ja Rick ampui tämän.
Theodore "T-Dog" Douglas (IronE Singleton) oli tummaihoinen selviytyjä. T-Dog kuoli zombien hyökätessä vankilaan. Ensin T-Dogia purraan olkapäähän ja myöhemmin hän uhrasi itsensä antaen Carolille etumatkaa.
Jim (Andrew Rothenberg) oli mekaanikko, joka jätettiin metsään kulkijan purtua häntä. Jim on tällä hetkellä kulkija.
Jacqui (Jeryl Prescott Sales) oli ryhmän yksi selviytyjistä, joka menehtyi myöhemmin tartuntatautiviraston räjähdyksessä.
Sivuhenkilöt > Jonesin perhe

Jenny Jones (Keisha Tillis) oli Morganin vaimo, joka muuttui zombiksi. Morgan onnistui ampumaan Jennyn lopulta sarjan ulkopuolella, mutta tämä ehti purra Duanea.
Duane Jones (Adrian Kali Turner) oli Morganin ja Jennyn lapsi. Jenny puri Duanea. Duane on tällä hetkellä zombi.
Sivuhenkilöt > Greenen perhe

Shawn Greene (Travis Charpentier) oli Hershelin poikapuoli, joka muuttui kulkijaksi. Shawn oli yksi kulkijoista, jotka Shane päästi ulos ladosta. Hänet ammuttiin muiden kulkijoiden mukana.
Annette Greene (Amber Chaney) oli Hershelin toinen vaimo, joka muuttui kulkijaksi. Beth oli vähällä joutua Annetten puremaksi, mutta Andrea onnistui pelastamaan tämän iskemällä Annettea viikatteella päähän.
Sivuhenkilöt > Greenen farmilla asuvat

Greenen naapurit menehtyivät zombien hyökkäykseen.
Patricia (Jane McNeill) oli Otisin vaimo, joka kuoli kulkijan hyökätessä hänen kimppuunsa.
Otis (Pruitt Taylor Vince) oli Patrician aviomies. Shane ampui Otista jalkaan ja hän joutui zombien syömäksi.
Jimmy (James Allen McCune) oli Bethin poikaystävä, joka kuoli kulkijoiden hyökätessä asuntoautoon.
Sivuhenkilöt > Daven ja Tonyn ryhmä

Dave (Michael Raymond-James) oli ryhmän pääjäsen, kunnes Rick ampui hänet.
Tony (Aaron Munoz) oli Daven ystävä, jonka Rick ampui samassa baarissa, ensin ammuttuaan Daven.
Randall (Michael Zegen) oli ryhmän nuorin jäsen, joka kuoli, kun Shane katkaisi tämän niskan. Randall oli muuttui zombiksi. Myöhemmin Glenn tappoi zombiksi muuttuneen Randallin.
Sivuhenkilöt > Chamblerin perhe

Meghan Chambler (Meyrick Murphy) oli nuori tyttö, joka ystävystyi Kuvernöörin kanssa. Meghania purtiin olkapäähän tämän leikkiessä mudassa. Lilly vei kuolleen Meghanin Kuvernöörin luokse, joka päätyi ampumaan häntä, ettei Meghan muuttuisi zombiksi.
David Chambler (Danny Vinson) oli vanha mies, joka menehtyi syöpään. Zombiksi muuttunut David oli aikeissa purra Taraa, kun Kuvernööri murskasi tämän pään kaasupullolla.
Lilly Chambler (Audrey Marie Anderson) oli Meghanin äiti ja Taran sisko. Lilly seurusteli hetken Kuvernöörin kanssa. Lilly tappoi myöhemmin Kuvernöörin. Lilly kuoli joutuessaan zombien syömäksi sarjan ulkopuolella.